National Trust for Scotland

National Trust for Scotland (skotsk-gælisk: Urras Nàiseanta na h-Alba) er en skotsk organisasjon som arbeider for å bevare «steder av historisk interesse eller naturlig skjønnhet» (NTS), generelt kulturarven i Skottland. Den tilsvarer National Trust i de andre delen av Storbritannia. Det er den største medlemsorganisasjonen i Skottland og beskriver seg selv som «bevaringsorganisasjonen som beskytter og fremmer Skottlands naturlige og kulturelle arv for nåværende og fremtidige generasjoner å nyte». «About the Trust», National Trust for Scotland. Arkivert fra originalen den 28. februar 2013 
Medlemskap i organisasjonen gir fri adgang til alle eiendommer. Besøkende som er i Skottland på kortvarige besøk kan kjøpe såkalte Discovery Tickets, «oppdagelsebillett», som gir fri adgang i en avgrenset periode. NTS har en avtale med National Trust i resten av Storbritannia, slik at medlemmene også får gjensidig fri adgang til hverandres eiendommer. 

 Historie 
NTS ble etablert som en stiftelse (trust) i 1934Hurd, Robert (1938): Scotland Under Trust, Adam & Charles Black, London og hadde (fra 2010) 450 ansatte, over 310 000 medlemmer og 1,5 millioner registrerte besøkende på sine eiendommer. Stiftelsens beskytter er kong Charles III; administrerende direktør er Philip Long, OBE, og styreleder er sir Mark Jones. Det er en registrert veldedighetsorganisasjon under skotsk lov. «National Trust for Scotland, Registered Charity no. SC007410», Office of the Scottish Charity Regulator.

Opprinnelig eide veldedigheten  eiendommer i stedet for villmarksområder. Da NTS tok på seg forvaltningen av landlige eiendommer var det kontroverser angående spørsmål som plassering av besøkssentre: Imidlertid har NTS siden fjernet noen påtrengende fasiliteter, for eksempel det opprinnelige besøkssenteret ved Glen Coe i 2002, og førte stedene tilbake til dens opprinnelige naturtilstanden .«Glen Coe Visitor Centre», Undiscovered Scotland

I august 2010, en rapport kalt Fit For Purpose av den skotske politikeren George Reid,A future for our past, National Trust for Scotland. Arkivert fra originalen den 11. januar 2011 bestilt av NTS, siterte mangler som ble korrigert gjennom organisatoriske omstruktureringer som stort sett ble fullført ved slutten av regnskapsåret 2011/12. Carrell, Severin (9. august 2010): «Scotland National Trust properties up for sale after review prompts reforms», The Guardian Stabiliseringen av økonomien til NTS tillot den å foreta sitt første oppkjøp på syv år da den kjøpte Alloa Tower i Clackmannanshire i 2015.Smith, Mark (25. april 2015): «What next for the National Trust for Scotland», The Scottish Herald.

 Finansiering 
For året som ble avsluttet 28. februar 2015, var den totale inntekten £47 millioner for NTS, ned fra £49 millioner i 2013–14. De største inntektskildene var medlemskapsabonnement (£12,5 millioner), kommersielle aktiviteter (£11,1 millioner) og investeringsinntekter (£7,6 millioner).«The National Trust for Scotland: Annual Review for 2014–2015»  (PDF). The National Trust for Scotland. Juni 2015. Samme år var de totale utgiftene £49 millioner, hvorav størstedelen ble brukt på eiendomsdrift og bevaringsutgifter. Som en del av sin nåværende femårsstrategi jobber stiftelsen med å generere ytterligere inntekter og forbedre effektiviteten med driften med sikte på å eliminere driftsunderskuddet innen utgangen av regnskapsåret 2016/17.
Den eier omkring 760 km² fordelt på over 120 eiendommer. Disse omfatter festninger og slott, forhistoriske hustufter, historiske bygninger og steder, hager og naturområder. De fleste av eiendommene er åpne for publikum året rundt, men mange av bygningene er kun åpne for besøk mellom påske og oktober.

 Mest besøkte områder 
I år 2014–15 ønsket NTS 2 480 000 besøkende velkommen til eiendommene sine, en økning på 93 000 fra forrige års totalt 2 387 000.[10] De 10 mest besøkte eiendommene er: Campsie, Alison (28. januar 2016): «In Pictures: Scotland's 10 most popular National Trust properties», The Scotsman

 #  Eiendom Lokalisering Besøkende 1  Museet for Robert Burns fødested  South Ayrshire  236 000 2  Glenfinnan-monumentet  Highland 187 000 3  Culzean-slottet og hageanlegget  South Ayrshire 154 000 4  Glen Coe  Highland 133 000 5  Culloden  Highland  118 000 6  Threave Gardens  Dumfries and Galloway  57 000 7  Inverewe Garden  Highland  56 000 8  Falkland Palace  Fife  43 000 9  Crathes Castle og hageanlegg  Aberdeenshire   42 000 10  Drum Castle  Aberdeenshire  25 000

 Billedgalleri 

 Referanser 

 Litteratur 
 Bremner, Douglas (2001): For the Benefit of the Nation. McGraw-Hill Contemporary. ISBN 978-0-901625-69-4
 Greenoak, Francesca (2005): The Gardens of the National Trust for Scotland. Aurum Press Ltd. ISBN 1845130375

 Se også 

National Trust for Scotlands eiendommer
National Trust, Storbritannia
Cadw
English Heritage
Historic Scotland

 Eksterne lenker 

 National Trust for Scotland

Kategori:Miljøorganisasjoner
Kategori:Kulturminnevern
Kategori:Britiske organisasjoner
Kategori:Skottland
Kategori:Etableringer i 1931